Pagsurat

An pagsurat sarong kognetibong aktibidad na imbwelto an neurosikolohikal asin pisikal na mga proseso asin an paggamit nin mga sistema nin pagsurat sa estruktura asin pagtradusir kan mga kaisipan nin tawo sa daing ontok na mga representasyon kan tataramon nin tawo. An sarong sistema nin pagsurat nagsasarig sa dakol na parehong mga estrukturang semantiko mantang an lenguahe na irinerepresentar kaiyan, arog baga kan leksiko asin syntax, na may dugang na pagdepende sa sarong sistema nin mga simbolo na nagrerepresentar sa ponolohiya asin morpolohiya kan sarong lenguahe.Harris, Roy (2000). Rethinking Writing. Bloomington IN: Indiana University Press. 

Minsan siring, an nasusurat na lenguahe posibleng igwa nin mga karakteristiko na napapalaen sa ano man na makukua sa itinataram na lenguahe. 

An resulta kan aktibidad na ini, na inaapod man na "pagsurat," asin kun minsan sarong "teksto," sarong serye nin pisikal na inukit, mekanikal na binalyo, o digital na pigrerepresentar an mga simbolo nin lenguahe. An parainterpretar o aktibador nin sarong teksto inaapod na "parabasa." 

An mga sistema nin pagsurat dai nagkokompwesto nin mga lenguahe (na may marigsok na kalaenan nin mga lenguahe sa komputer); iyan sarong paagi nin pagtradusir nin lenguahe sa sarong porma na pwedeng isulit liwat nin ibang tawo na suhay sa panahon asin/o espasyo.Haas, Christina. (1996). Writing technology: Studies on the materiality of literacy. Mahwah, NJ: L. Erlbaum Associates. Minsan ngani bakong gabos na lenguahe naggagamit nin sistema nin pagsurat, an mga naggigibo kaiyan pwedeng magin komplemento asin maglawig nin kakayahan na magtaram sa paagi kan paggibo nin durableng mga porma nin lenguahe na pwedeng ikapaabot sa ibong kan espasyo (e.g. nakasurat na mga correspondence) asin isaray sa paglihis nin panahon (e.g. mga libreriya o iba pang pampublikong rekord). An pagsurat pwede man na magkaigwa nin mga epekto sa kaaraman, huli ta tinotogotan kaiyan an mga tawo na ponan an saindang kaisipan sa mga porma na mas pasil na horophoropon, ipaliwanag, konsideraron liwat, asin rebisaron.

 Toltolan